[pic] | IL-KUMMISSJONI TAL-KOMUNITAJIET EWROPEJ |

Brussell, 23.10.2007

KUMM(2007) 647 finali

2005/0246 (COD)

KOMUNIKAZZJONI MILL-KUMMISSJONI LILL-PARLAMENT EWROPEW skond it-tieni subparagrafu ta' l-Artikolu 251(2) tat-Trattat tal-KE dwar

il-pożizzjoni komuni tal-Kunsill dwar l-adozzjoni ta' proposta għal Regolament tal-Parlament Ewropew u tal-Kunsill li jistabbilixxi l-Kodiċi Doganali tal-Komunità (Kodiċi Doganali Mmodernizzat)

2005/0246 (COD)

KOMUNIKAZZJONI MILL-KUMMISSJONI LILL-PARLAMENT EWROPEW skond it-tieni subparagrafu ta' l-Artikolu 251(2) tat-Trattat tal-KE dwar

il-pożizzjoni komuni tal-Kunsill dwar l-adozzjoni ta' proposta għal Regolament tal-Parlament Ewropew u tal-Kunsill li jistabbilixxi l-Kodiċi Doganali tal-Komunità (Kodiċi Doganali Mmodernizzat)

1. SFOND

Id-data tat-trażmissjoni tal-proposta lill-Parlament Ewropew u l-Kunsill (id-dokument KUMM(2005) 608 finali - 2005/0246 COD): | it-30 ta’ Novembru 2005. |

Id-data ta' l-opinjoni tal-Kumitat Ekonomiku u Soċjali Ewropew: | il-5 ta' Lulju 2006 |

Id-data ta' l-opinjoni tal-Parlament Ewropew, l-ewwel qari: | it-12 ta' Diċembru 2006 |

Id-data tal-proposta emendata, magħmula verbalment lill-Grupp ta' Ħidma tal-Kunsill dwar Unjoni Doganali (Leġiżlazzjoni u Politika) | il-11 ta' Jannar 2007 |

Id-data tal-ftehim politiku fil-Kunsill: | il-25 ta' Ġunju 2007 |

Id-data ta' l-adozzjoni tal-pożizzjoni komuni b'maġġoranza kwalifikata: | il-15 ta' Ottubru 2007 |

2. GĦAN TAL-PROPOSTA TAL-KUMMISSJONI

L-għan tal-proposta huwa li jimmodernizza u jissimplifika l-leġiżlazzjoni doganali u l-proċeduri amministrattivi kemm għall-awtoritajiet doganali kif ukoll għall-kummerċjanti. It-tfassil propost tal-proċeduri u tal-proċessi huwa maħsub ukoll biex jadatta r-regoli doganali għal standards komuni għal sistemi ta’ IT interoperabbli.

Il-proposta għandha titqies fil-kuntest ta’ l-Istrateġija għat-Tkabbir u l-Impjiegi u tar-“Regolamentazzjoni Aħjar”, fis-sens li ser tissimplifika r-regolamentazzjoni Ewropea biex jitnaqqsu l-ispejjeż kummerċjali fl-Ewropa filwaqt li l-effiċjenza, it-trasparenza u l-fiduċja tal-pubbliku jiżdiedu. Din il-proposta kienet żviluppata wkoll sabiex twettaq l-għanijiet ta’ l-inzjattiva ta’ Gvern-e ( e-government ), li tippermetti l-kummerċ jibbenefika bis-sħiħ mit-teknoloġija moderna u mit-tħaffif tal-kummerċ li jirriżulta minn dan.

Din il-proposta għandha importanza politika sinifikanti minħabba li ser tkompli testendi s-Suq Waħdieni. Hija wkoll pass sinifikanti fit-tneħħija ta' l-ostakoli li fadal għall-ksib ta' territotju Doganali integrat. Hija proposta sensittiva, għaliex teħtieġ għażliet diffiċli u anke xi riformi ibsin (speċjalment biex is-sistemi elettroniċi tar-rilaxx mid-dwana ta’ l-Istati Membri jsiru interoperabbli).

3. KUMMENTI DWAR IL-POŻIZZJONI KOMUNI

3.1 Ġenerali

Il-pożizzjoni komuni, li fuqha ntlaħaq ftehim politiku b’maġġoranza kwalifikata fil-25 ta' Ġunju 2007, issegwi l-linji ġenerali ta' l-emenda proposta mill-Kummissjoni. Il-bidliet saru sabiex jipprovdu aktar kjarezza u biex jipprovdu għal leġiżlazzjoni aktar flessibli u adatta li għandha tilħaq l-għan li żżomm bilanċ proprju bejn il-kontrolli doganali u t-tħaffif ta' kummerċ leġittimu.

3.2 Kunsiderazzjoni ta' l-emendi proposti mill-Parlament fl-ewwel qari

Fir-rigward tal-pożizzjoni komuni tiegħu, il-Kunsill ma qabilx mal-proposti kollha li tressqu mill-Parlament Ewropew, iżda 36 mill-54 emendi adottati mill-Parlament huma inkorporati f’din il-pożizzjoni komuni, jew fl-intier tagħhom, jew fil-prinċipju, jiġifieri b’xi emendi għal aktar konsistenza u ċarezza, jew b’emenda parzjali.

It- tabella fl-anness turi l-korrelazzjoni bejn l-emendi tal-Parlament Ewropew għall-premessi u d-dispożizzjonijiet fil-proposta tal-Kummissjoni u l-premessi u d-dispożizzjonijiet korrispondenti kif emendati u nnumerati mill-ġdid fil-pożizzjoni komuni tal-Kunsill.

Emendi aċċettati mill-Kunsill u mill-Kummissjoni

L-emendi aċċettati mill-Kunsill fl-intier tagħhom huma l-Emendi Nru 1, 4, 6, 7, 8, 12, 17, 20, 21, 32, 33, 35, 38, 49, 52 u 56 ; dawk aċċettati fil-prinċipju huma l-Emendi Nru 2, 3, 9, 10, 16, 18, 31, 36, 37, 39, 42 sa 48, u 50 .

L-Emenda Nru 26 hija aċċettata biss fir-rigward ta’ l-applikazzjoni ta’ proċeduri simplifikati għall-merkanzija tal-Komunità f’kummerċ ma’ jew bejn territorji li jagħmlu parti mit-territorju doganali tal-Komunità iżda li ma humiex inklużi fl-ambitu territorjali tas-sitt Direttiva dwar il-VAT.

Għajr għall-Emendi Nru 21 u 31 , dawn l-emendi kollha kienu diġà ġew aċċettati qabel mill-Kummissjoni.

Fir-rigward ta’ l-Emendi 11 u 13 , il-Kunsill – filwaqt li jaqbel f’kollox mal-prinċipju li l-proposta tkun konsistenti mal-proċedura regolatorja bi skrutinju ġdida msemmija fl-Artikolu 5a tad-Deċiżjoni ta’ “komitoloġija” – wasal għal konklużjonijiet differenti mill-Parlament Ewropew dwar xi dispożizzjonijiet għall-għoti tas-setgħa u spiċċa x-xogħol li kien imbeda mill-Parlament Ewropew billi kkonforma dispożizzjonijiet oħrajn.

Emendi li la ġew aċċettati mill-Kunsill u lanqas mill-Kummissjoni

Il-Kunsill ma aċċettax dawk l-emendi l-oħrajn li ma ġewx aċċettati mill-Kummissjoni wkoll:

l-Emenda Nru 5 , minħabba li r-referenzi għad-Deċiżjoni li temenda d-Deċiżjoni tal-Komitoloġija għandhom jingħataw fin-nota tal-qiegħ u mhux fit-test;

l-Emenda Nru 14 , minħabba li kwalunkwe sistema ta’ akkreditazzjoni għall-aġenti doganali tmur lil hinn mill-ambitu tal-Kodiċi Doganali;

l-Emenda Nru 22 , minħabba li t-tibdil fil-kliem jista' jnaqqas mill-abbiltà tad-dwana li tagħmel kontrolli każwali;

l-Emenda Nru 23 , minħabba li t-tneħħija tar-referenza għall-ħin li fih ikunu miftuħin l-uffiċċji tad-dwana ddgħajjef ħafna l-isforzi tal-proposta li tiffriża l-ħlasijiet dovuti lid-dwana, u l-introduzzjoni ta’ referenza għal “kwalunkwe att ieħor meħtieġ biex tiġi applikata l-liġi doganali" tippermetti l-kontinwazzjoni tal-prattika, li hija komuni ħafna fost ċerti Stati Membri, li jitolbu ħlas għall-mili ta' dikjarazzjonijiet elettroniċi;

l-Emenda Nru 25 , minħabba li din tobbliga lill-Istati Membri li joperaw l-uffiċċji doganali tagħhom lejl u nhar u għall-sebat ijiem fil-ġimgħa, li għalkemm tista' tkun xi ħaġa mixtieqa, bħalissa mhix realistika.

l-Emenda Nru 26 (parti minnha), minħabba li l-applikazzjoni ta’ proċeduri simplifikati għall-merkanzija li tinġarr minn post għal ieħor fl-istess Stat Membru jew bejn xi Stati Membri biss, ma tiżgurax l-applikazzjoni uniformi tad-dispożizzjonijiet tal-VAT fis-Suq Waħdieni.

l-Emenda Nru 28 , minħabba li tfisser li l-Kodiċi Doganali jista’ jintuża biex jiġu elaborati d-direttivi tan-negozjar li għandhom x’jaqsmu mar-regoli ta’ oriġini ta’ ftehimiet preferenzjali, li hija prerogattiva tal-Kunsill, abbażi ta’ l-Artikolu 133 tat-trattat tal-KE, bħal ma hi l-implimentazzjoni ta' l-Artikolu 187 tat-Trattat tal-KE;

l-Emenda Nru 29 , minħabba li l-Artikolu ġie emendat mill-Kunsill, bl-għan waħdieni li d-debituri jinżammu responsabbli in solidum għall-ħlas tad-dejn;

l-Emenda Nru 30 , minħabba li, min-naħa ta’ abbozzar legali, jidher li ma jkunx xieraq li jiddaħħlu eżempji, u peress li kull ma hu meħtieġ fil-Kodiċi hu l-prinċipju bażiku li forom oħrajn ta’ garanzija huma aċċettabbli;

l-Emendi Nru 40 u 41 , minħabba li fiż-żewġ każijiet, l-emendi jinterpretaw ħażin id-dispożizzjonijiet attwali u dawk proposti. Il-Konvenzjoni COTIF mhix konvenzjoni internazzjonali li tistabbilixxi proċeduri ta' tranżitu u lanqas ma tiggarantixxi l-libertà ta’ tranżitu, u għalhekk, ma tistax tiġi kkunsidrata f’dawn l-Artikoli;

l-Emenda Nru 51 , minħabba li hija bbażata fuq il-kunċett żbaljat li d-dikjarazzjoni fil-qosor tal-ħruġ tista' tiġi pproċessata bl-istess mod bħad-dikjarazzjoni fil-qosor ta’ l-importazzjoni;

l-Emenda Nru 53 , minħabba li ma taqbilx mal-prinċipju tas-sussidjarjetà.

Emendi li ma ġewx aċċettati mill-Kunsill iżda qabel, kienu ġew aċċettati mill-Kummissjoni

Il-Kunsill ma aċċettax ukoll emendi oħrajn li qabel, kienu ġew aċċettati mill-Kummissjoni;

l-Emenda Nru 15 , minħabba li l-Artikolu 13 tal-proposta għandu jiġi integrat ma’ l-Artikolu 11;

l-Emenda Nru 24 , peress li, minħabba l-kliem ġdid li ddaħħal fid-dispożizzjoni, din l-emenda tagħmel il-lista eżawrjenti [dejjem jekk l-Emenda 24 ma’ tikkonċernax il-verżjonijiet fil-lingwi kollha];

l-Emenda Nru 54 , minħabba li l-Artikolu 195 propost tneħħa mit-test rivedut, peress li l-Kunsill ikkunsidra li l-Kodiċi u d-dispożizzjonijiet ta' implimentazzjoni tiegħu għandhom ikunu ċari biżżejjed li jillimitaw il-ħtieġa ta’ noti ta’ spjegazzjoni u ta’ linji ta’ gwida, għall-eċċeżżjoniet biss, u li ma hemmx bżonn li tinħoloq it-“tielet kategorija” ta’ regolamentazzjoni jew li l-Kummissjoni tiġi obbligata, fil-Kodiċi, tagħmel hekk.

3.3. Dispożizzjonijiet ġodda introdotti mill-Kunsill

Il-pożizzjoni komuni tinkludi ċerti modifiki oħrajn, li saru mill-Kunsill, li jindirizzaw kemm it-tħassib rifless fl-emendi proposti mill-Parlament Ewropew, li qiesu l-opinjoni ta’ l-interessi kummerċjali Ewropej, kif ukoll tat-tħassib muri mill-amministrazzjonijiet doganali ta' l-Istati Membri. Il-punti kkonċernati jinqasmu f’żewġ kategoriji: l-aspetti essenzjali bħal ma huma r-rappreżentanza doganali, ir-rilaxx ċentralizzat u t-“tieqa waħdanija” (li għalihom intalab u ngħata l-appoġġ politiku tal-Kunsill tal-Ministri), u diversi aspetti oħra inqas importanti, bħal ma huma s-simplifikazzjonijiet f’livell nazzjonali, l-applikazzjoni ta' garanziji u d-dritt li wieħed isemma' leħnu, li safejn possibbli, instabulhom soluzzjonijiet prattiċi. It-tibdil introdott fil-proċedura għall-adozzjoni tad-dispożizzjonijiet ta’ implimentazzjoni, kellu implikazzjonijiet konsiderevoli għall-Kodiċi modernizzat wkoll.

L-emendi ewlenin huma kif ġej:[1]

Ir-referenza għal qafas Komunitarju komuni għas-sanzjonijiet tneħħiet mill-Premessa 14 (li qabel, fil-proposta tal-Kummissjoni, kienet il-Premessa 12), b’konsistenza ma’ l-Artikolu 21 (qabel, l-Artikolu 22), filwaqt li l-Premessa 32 tal-proposta tal-Kummissjoni ġiet eliminata, skond il-kriterju li titneħħa kwalunkwe referenza għas-sisa u l-VAT mit-test rivedut tal-Kodiċi, peress li dawn it-taxxi huma suġġetti għal leġiżlazzjoni oħra. Il-lista ta’ Regolamenti revokati fil-Premessa 39 (qabel, il-Premessa 38) ġiet emendata wkoll.

L-appoġġ tal-Parlament Ewropew għaż-żamma ta’ ċerti simplifikazzjonijiet nazzjonali eżistenti fil-leġiżlazzjoni doganali, lanqas huwa inkorporat għal kollox fil-pożizzjoni komuni. L-eliminazzjoni ta’ l-awtorizzazzjonijiet nazzjonali hija wieħed mill-pilastri tar-riforma proposta, peress li dawn jistgħu jwasslu għal applikazzjoni mhux uniformi tar-regoli doganali min-naħa ta’ Stati Membri u jikkompromettu l-kundizzjonijiet ta’ kompetenza ndaqs għall-kummerċ fl-UE kollha. Madankollu, fil-limiti ta’ din il-kundizzjoni, ġew aċċettati ċerti dispożizzjonijiet li kienu tressqu mill-Parlament, notevolment fl-Artikolu 1(3), li jippermettu proċeduri simplifikati għall-ġarr ta' merkanzija bejn il-Komunità Ewropea u t-"territorji speċjali" tagħha, bħall-gżejjer Aaland, iċ- Channel Islands , il-gżejjer Kanari, eċċ.

Fir-rigward tar- rappreżentanza doganali , il-pożizzjoni komuni tintroduċi kundizzjonijiet li huma bbażati fuq kriterji "komuni", u li jridu jitwettqu mir-rappreżentanti tad-dwana li joperaw f'aktar minn Stat Membru wieħed, peress li din il-kwistjoni ma għandhiex titħalla għad-diskrezzjoni ta’ Stat Membru wieħed biss. Għalkemm din ma hijiex “proċedura ta’ akkreditazzjoni”, xorta għandha tindirizza t-tħassib muri mill-Parlament Ewropew, mill-aġenti doganali u minn xi Stati Membri, u hija konformi mat-Trattat u d-Direttiva dwar is-Servizzi. Il-pożizzjoni komuni tkompli tikkwalifika d-derogi fl-Artikolu 12 mill-ħtieġa ta’ prova ta’ awtorizzazzjoni għar-rappreżentanza doganali. L-Artikolu 13 tal-proposta tal-Kummissjoni tneħħa, għalkemm ġie inkorporat, fil-prinċipju, fl-Artikolu 11.

Fl-Artikolu 16(4) (qabel, l-Artikolu 17(4)), il-limitu taż-żmien li fih l-awtoritajiet doganali għandhom jieħdu deċiżjoni li tkun intalbet u jinnotifikawha lill-applikant ġie mtawwal, mill-Kunsill, għal erba’ xhur, b’aktar konsistenza ma’ ħafna mir-regoli nazzjonali eżistenti.

L-Artikolu 35 tal-proposta tal-Kummissjoni, li jirrigwardja is- simplifikazzjonijiet , ġie eliminat, u din id-dispożizzjoni ġiet definita aktar speċifikament fl-Artikolu 116 il-ġdid, fl-Artikolu 1, il-Paragrafu(3) l-ġdid u l-Artikolu 183(2)(c) (qabel, l-Artikolu 194).

Ir-rekwiżit li l-Istati Membri jirrapportaw lill-Kummissjoni dwar sanzjonijiet doganali ġie inkorporat fl-Artikolu 21 (qabel, l-Artikolu 22), għalkemm il-Kunsill illimita dan ir-rekwiżit esklussivament għar-rapportar tad-dispożizzjoni nazzjonali li hija fis-seħħ, jew li ser jiddaħlu fis-seħħ, fl-Istati Membri.

Id-dispożizzjoni ta’ l-Artikolu 29 (qabel, l-Artikolu 31) għall-estensjoni tal-limitu ta’ żmien għaż- żamma ta ’ dokumenti u informazzjoni oħra li qabel, kienet tapplika biss għall-proċeduri ta’ appell, issa tapplika għall-proċeduri tal-qrati wkoll.

Il-Kunsill, minħabba xi kunsiderazzjonijiet politiċi, iddeċieda li jħalli r-Regolament tal-Kunsill (KE) Nru 82/2001, li jirrigwarda r-regoli ta’ l- oriġini għall-każ ta’ Ceuta u Melilla, bħala awtonomu, iżda bil-ftehim li r-Regolament jiġi aġġornat biex isir konsistenti mar-regoli ta’ l-oriġini l-oħrajn; L-Artikolu 39 (qabel, l-Artikolu 42) ġie emendat f’dan is-sens.

Ir-regoli dettaljati dwar ir-relazzjoni u r-regoli għall-metodu alternattiv ta’ valutazzjoni ġew trasferiti għad-dispożizzjonijiet ta’ implimentazzjoni, u b’konsegwenza, l-Artikolu 46 tal-proposta tal-Kummissjoni ġie eliminat.

Fl-Artikolu 51 (qabel, l-Artikolu 56), Il-Kunsill reġa’ introduċa d-dispożizzjoni li meta jkun hemm diversi debituri , dawn jinżammu responsabbli in solidum għall-ħlas tad-dejn. Fl-istess ħin, twarrab l-inkoraġġiment propost biex l-awtoritajiet doganali jippruvaw jirkupraw id-dejn, ma’ l-ewwel ċans, mingħand min ikun kiser ir-regoli minn rajh. Madankollu, l-alternattiva li jiġi sospiż il-limitu ta’ żmien għall-ħlas tad-dazju f’każ bħal dan, inżammet skond l-Artikolu 72(3) (qabel, l-Artikolu 77(3)).

Il-Kunsill introduċa wkoll miżura ta’ salvagwardja kontra l-evitar possibbli ta’ miżuri ta’ tariffi, bħall-ħlas ta’ dazju anti-dumping , fil-qafas għall-miżuri ta’ implimentazzjoni fl-Artikolu 54 (qabel, l-Artikolu 59), rigward il- kalkolu tad-dazju dovut .

Għal dak li għandu x'jaqsam mal- garanziji , tqajmu xi kwistjonijiet relatati mal-proposta li r-responsabbiltà tal-garanti tiġi estiża biex tkopri kwalunkwe dejn doganali li jirriżulta minn merkanzija mhix dikjarata u minn kontrolli li jsiru wara r-rilaxx. Permezz ta’ l-emendar ta’ l-Artikolu 56 (qabel, l-Artikolu 61), il-Kunsill iċċara li dan japplika għall-garanziji b’mod ġenerali, iżda li l-użu tal-garanzija għall-irkupru ta’ djun li jirriżultaw wara r-rilaxx jitħalla għall-għażla ta' l-Istati Membri u, fi kwalunkwe każ, ikun jgħodd biss jekk il-garanzija tkun għadha ma ġietx rilaxxata. Il-pożizzjoni komuni tikkwalifika aħjar ukoll il-ħtieġa ta’ l-implimentazzjoni ta’ dispożizzjonijiet relatati mad-dispożizzjonijiet ġenerali għall-garanziji, b’mod partikolari, f’dak li għandu x’jaqsam ma’ każijiet oħrajn li ma jeħtiġux garanzija, pereżempju, għal metodi partikolari ta’ traffiku/trasport, jew fejn garanzija jkollha validità limitata. Fir-rigward tal-garanti, l-Artikolu 61 (qabel, l-Artikolu 66), issa jiddefinixxi aħjar l-istituzzjonijiet li jistgħu jipprovdu garanzija mingħajr approvazzjoni. Il-proposta biex l-użu ta’ garanziji komprensivi jiġi ristrett għal ammont imnaqqas, jew dispensa mill-garanzija, għall-operaturi ekonomiċi awtorizzati (AEOs) diġà tneħħiet mill-Artikolu 62 (qabel, l-Artikolu 67), filwaqt li għall-użu ta’ xi waħda mis-simplifikazzjonijiet, għandhom jiġu sodisfatti kriterji identiċi għal xi wħud minn dawk imposti fuq l-AEOs (b’mod partikolari, is-solvenza ppruvata).

Peress li l-Kodiċi l-ġdid iħejji s-sisien għall-kontrolli bbażati fuq sistemi, il-Kunsill aċċetta l-prinċipju ta' “awtoevalwazzjoni" li tressaq minn xi Stati Membri fil-Kunsill, li fl-ambitu tiegħu, il-formalitajiet doganali jiġu ssimplifikati kemm jista’ jkun u, fejn ikun prattiku u xieraq, l-operaturi awtorizzati jistgħu jirregolaw (jew “jevalwaw”) lilhom infushom. Issa, id-dritt ta’ l-awtoritajiet doganali li jaċċettaw ammonti ta’ dazju pagabbli kif determinati mid-dikjaratur huwa inkluż fl-Artikolu 66(2) (qabel, l-Artikolu 71(2)) u, bħal fil-każ tar-rilaxx ċentralizzat, iddaħħlet dispożizzjoni ta’ kjarifika f’artikolu ġdid, l-Artikolu 116 , li tiddeskrivi fil-qosor u tiċċara il-kunċett bażiku ta’ l-awtoevalwazzjoni, li madankollu, ser ikun ristrett għall-operaturi ekonomiċi awtorizzati biss.

L-Artikolu 84 tal-proposta tal-Kummissjoni ġie eliminat, id-definizzjonijiet ta’ ħlas lura u tnaqqis ġew inklużi fl-Artikolu 4 u d-dispożizzjonijiet l-oħrajn ġew inklużi fl-Artikolu 79 (qabel, l-Artikolu 85).

Fl-Artikolu 86 (qabel, l-Artikolu 92), il-Kunsill ipprova jiċċara l-kundizzjonijiet ta’ fidi ta’ dejn doganali meta l-merkanzija tiġi maqbuda u konfiskata. Barra minn hekk, filwaqt li jirrikonoxxi r-rwol tad-debituri fil-ġlieda kontra l-frodi, il-Kunsill irtira l-proposta għal dispożizzjoni li tippermetti, speċifikament, il-fidi ta’ dejn doganali li jirriżulta minn konsenja kkontrollata li tkun saret bl-għan li tidentifika xi kriminali, peress li din ma hijiex il-prassi fl-Istati Membri kollha.

Fil-Kapitolu 2 tat-Titolu V – It-tqegħid ta ’ merkanzija fi proċedura doganali , il-pożizzjoni komuni issa tinkludi artikolu ġdid, l-Artikolu 106, li jiddeskrivi fil-qosor u jiċċara l-kunċett bażiku ta’ rilaxx ċentralizzat , li mhux ser jibqa’ ristrett għal dawk l-AEOs, għalkemm l-applikanti jkunu jridu jissodisfaw l-istess kriterji applikabbli għall-AEOs.

L-istruttura ta’ dan il-Kapitolu ġiet modifikata ħalli jkollha sekwenza aktar loġika; issa, ir-regoli relatati ma’ dikjarazzjonijiet simplifikati u supplimentari tpoġġew flimkien ma’ dawk ta’ dikjarazzjonijiet standard u mad-dispożizzjonijiet applikabbli għalihom kollha. (l-Artikoli 125 u 128 tal-proposta tal-Kummissjoni ġew innumerati mill-ġdid bħala 109 u 110, u l-Artikoli 114 sa 117 saru l-Artikoli 111 sa 114 ġodda).

Il-Kunsill, fl-Artikolu 109 (qabel, l-Artikolu 125), irtira r-restrizzjoni ta' l-użu ta' dikjarazzjonijiet simplifikati għall-AEOs, li jirrendi bħala superfluwa d-dispożizzjoni għal dispożizzjonijiet simplifikati “okkażjonali” fl-Artikolu 127 tal-proposta tal-Kummissjoni, u reġa’ daħħal (din id-darba fl-Artikolu 112 (qabel, l-Artikolu 114)) ir-restrizzjoni fuq id-dritt ta’ dispensa mill-preżentazzjoni tal-merkanzija permezz ta’ dikjarazzjoni simplifikata billi tiġi rreġistrata. Għalhekk, l-Artikoli 126 u 127 tal-proposta tal-Kummissjoni ġew eliminati

Fl-artikolu 111 (qabel, l-Artikolu 114), il-pożizzjoni komuni terġa’ ddaħħal ir-referenza fil-Kodiċi għal persuni partikolari li ma għandhomx għalfejn ikunu stabbiliti fit-territorju doganali tal-Komunità biex ikunu jistgħu jippreżentaw dikjarazzjoni.

Kapitolu 3 ġdid – Verifika u rilaxx tal-merkanzija – fit-Titolu V jissepara, b’mod loġiku, l-aspetti tar-rilaxx doganali ta’ merkanzija ddikjarata għal proċedura. (L-Artikoli 118 sa 124 tal-proposta tal-Kummissjoni ġew innumerati mill-ġdid bħala 117 sa 121, 123 u 124). Artikolu ġdid, l-Artikolu 122, jipprevedi miżuri ta’ implimentazzjoni. [Dak li qabel kien il-Kapitolu 3 – Simplifikazzjonijiet, li jikkonċerna d-dikjarazzjonijiet doganali fil-proposta tal-Kummissjoni, issa sar il-Kapitolu 2, is-Sezzjoni 3 ta’ dan it-Titolu; l-Artikolu 129 tal-proposta tal-Kummissjoni tneħħa.]

Fil-pożizzjoni komuni, ġie emendat ukoll l-Artikolu 138 (qabel, l-Artikolu 146), peress li essenzjalment, it-tmiem ta’ perjodu ta’ tranżitu huwa avveniment differenti mit-twettiq tiegħu, u r-regoli għat-temm tal-proċedura reġgħu ddaħħlu, kif xieraq, fl-Artikolu 146 (qabel, l-Artikolu155). L-Artikolu 154 tal-proposta tal-Kummissjoni, li jservi bħala introduzzjoni tneħħa għaliex ma kienx meħtieġ.

Skond il-proposti għall-Kodiċi mmodernizzat, il- ħżin temporanju isir proċedura doganali u, bħal fil-każ ta’ merkanzija fi mħażen tad-dwana u f’żoni ħielsa, ma għandux jiġi stabbilit limitu ta’ żmien għall-ħżin temporanju ta’ merkanzija taħt proċedura doganali oħra, biex hekk jiġi evitat il-ħolqien awtomatiku ta’ dejn doganali hekk kif tgħaddi xi skadenza speċifika. L-Artikolu 150 (qabel, l-Artikolu 159) issa jirrikonoxxi li jeżistu ċirkostanzi li għalihom jistgħu jiġu stabbiliti limiti ta' żmien għall-ħżin temporanju, notevolment meta l-faċilità għall-ħażna tkun operata mill-awtorità doganali stess u ma jkunx hemm ftehimiet kummerċjali eżistenti, u f’ċirkostanzi eċċezzjonali. L-istess Artikolu issa jipprevedi l-adozzjoni ta’ dispożizzjonijiet ta’ implimentazzjoni li jirregolaw dawn iċ-ċirkustanzi eċċezzjonali.

L-Artikolu 166 tal-proposta tal-Kummissjoni, li jikkonċerna l-proċeduri f’ żoni ħielsa , tneħħa u d-dispożizzjoni ġiet integrata fl-Artikolu 159 (qabel, l-Artikolu 169).

Fil-pożizzjoni komuni, id-dispożizzjonijiet issa saru taħt formalitajiet tal-ħruġ fl-Artikolu 177 (qabel, l-Artikolu 187) għall-preżentazzjoni, lid-dwana, ta’ merkanzija li tkun ħierġa mit-territorju doganali tal-Komunità fil-punt ta’ partenza, i.e. l-uffiċju tal-ħruġ. Fil-Kodiċi attwali, din il-preżentazzjoni hija espliċita fir-regoli ta’ ċerti proċeduri, pereżempju, fl-esportazzjoni, fit-tranżitu, iżda mhux fil-każijiet kollha, u issa din hija neċessarja anke għall-kontrolli tas-sigurtà u s-sikurezza.

L-applikazzjoni tad-Deċiżjoni ta’ “komitoloġija” tal-Kunsill 2006/512/KE[2], li tistabbilixxi l-proċeduri riveduti għall-eżerċizzju tas-setgħat ta’ implimentazzjoni mogħtija lill-Kummissjoni, issa hija riflessa fil-Kodiċi, fejn l-artikoli kollha li jagħtu setgħa lill-Kummissjoni biex tadotta miżuri ta ’ implimentazzjoni ġew emendati biex jespiċifikaw liema proċedura tkun tapplika għal kull każ. F’ħafna każijiet, mad-dispożizzjonijiet ġie miżjud qafas aktar dettaljat għall-proċedura tal-kumitat.

3.4. Kwistjonijiet importanti li ma ġewx indirizzati mill-emendi/stqarrijiet

Ir-“rilaxx ċentralizzat” ser ikollu impatt fuq l-ammonti li jinġabru minn kull Stat Membru u għalhekk, anke fuq is-sehem (25%) tad-dazji doganali li jirċievu fl-għamla ta' spejjeż tal-ġbir, fuq il-VAT u fuq il-ftehimiet statistiċi. Sabiex l-immodernizzar tal-Kodiċi ma jittardjax minħabba dawn il-kwistjonijiet esterni, il-Kunsill ftihem dwar stqarrija li tiffavorixxi li jitfassal mekkaniżmu li jindirizza l-fluss ta’ l-ispejjeż tal-ġbir. Dan il-mekkaniżmu għandu jiġi żviluppat f’fora apposta u jingħata l-istatus li jiżgura effett li joħloq rabta legali fuq l-Istati Membri, biex ikun daħal fis-seħħ saż-żmien li l-Kodiċi jkun iddaħal fis-seħħ u li jkun jiffunzjona saż-żmien li l-Kodiċi jkun applikabbli.

L-istqarrija tal-Kunsill tinnota wkoll li is-sistema ta’ rilaxx ċentralizzat tista’ tkun teħtieġ xi aġġustamenti fir-rigward tal-VAT, ta’ l-istatistiċi, u tal-projbizzjonijiet u restrizzjonijiet nazzjonali, u li dawn il-kwistjonijiet għandhom jiġu ċċarati fil-fora apposta, qabel ma d-dispożizzjonijiet li jikkonċernaw ir-rilaxx ċentralizzat fil-Kodiċi Doganali Ċentralizzat jidħlu fis-seħħ.

Fi stqarrija oħra, il-Kunsill u l-Kummissjoni jaqblu li jevalwaw il-funzjonament tas-sistema tar-rilaxx ċentralizzat tliet snin wara li l-Kodiċi mmodernizzat ikun daħal fis-seħħ.

4. KONKLUŻJONI

Il-Kummissjoni tappoġġja bis-sħiħ il-pożizzjoni komuni, li tinkorpora u ttejjeb fuq numru ta' emendi magħmula mill-Parlament Ewropew.

Annex 1

Correlation Table

between the 54 European Parliament's amendments, the corresponding recitals/provisions in the Commission's proposal (COM(2005)0608) and the recitals/provisions as re-numbered in the Council's common position

(European Parliament's amendments rejected either by the Commission or by the Council or by both are shown in grey shading)

No EP Amendment | No Recital/Article (Commission's proposal) | No Recital/Article (Council's common position) |

1 | 1 | 1 |

2 | new Recital 6a | Recital 8 |

3 | Recital 8 | Recital 10 |

4 | Recital 9 | Recital 11 |

5 | Recital 36 | Recital 35 |

6 | Recital 38 | Recital 39 |

7 | 2 | 2 |

8 | 4 (4) | 4 (5) |

9 | 4 (new 4a) | 4 (6) |

10 | 4 (new 8a) | 4 (11) |

11 (Comitology) | 5 (1) sub-par. 2, 11 (2), 59 (c), 61, 68, 77, 81, 83, 93 (3)(a), 93 (3)(c), 95, 107, 115, 116, 117, 128, 137, 138, 141, 143 (2), 144 (2), 145, 150, 172, 174, 186, 191, 192, 193 | 5 (1) sub-par. 2, 11 (3) (a), 59 (c), 61 (9), 68 (3), 77 (3), 81, 83 (1) sub-par. 2, 83 (5), 95 (2) (a), (b) and (c), 107 (2) (a) and (b), 117 (1) sub-par. 3, 120 (3), 121 (2), 141, 143 (2), 145 (2), 150 (1) sub-par. 4, 150 (2) sub-par 2, 150 (3) sub-par 2, 191 sub-par. 3, 192 (2) |

12 | 9 (2) | 9 (2) (phrase deleted) |

13 (Comitology) | 10 (3), 16, 17, 21, 27, 35, 41, 42 (3), 42 (4), 59 (b), 60, 63, 64, 67, 93 (3)(b), 99, 109, 113 (1), 125, 143 (1), 143 (3), 152, 153, 157, 174, 186, 194 (a), 194 (c) | 1 (3) sub-par 2 &3, 10 (2), 16, 17 (5), 21 (7) c), 27 (3), 41, 42 (3) & (4), 59 b), 60 (2) sub-par 2), 63 sub-par 2, 64 (1) sub-par 2, 67 (3), 93 (3), 99 (2), 107 (2) b), 109, 113 (1) sub-par 2, 114 (2)&(3), 123, 143 (1) sub-par 4, & (3) sub-par 2, 152 (2), 153 (3) sub-par 2, 157 (2) sub-par 2, 174 sub-par 1, 186 (1), 194 (1)&(2) |

14 | 11 (new 2a and 2b) | 11 |

15 | 13 | Article deleted |

16 | 14 (2) | 13 (2) |

17 | 14 (3) | 13 (3)(a) |

18 | 15 (d) &(e) | 14 (d)&(e) |

20 | 16 (e) | 15 (e) |

21 | 22 (1) | 21 (1) |

22 | 27 (2), sub-par 1 | 25 (2), sub-par 1 |

23 | 32 (1) | 30 (1), sub-par 1 |

24 | 32 (2) | 30 (1), sub-par. 2 |

25 | 32 (2) (a) | 30 (1), sub-par 2 (a) |

26 | 35 (new 2a and 2b) | 1 (3) [+ 116, 183 (2) (c)] |

27 | 38 (not in EN) | 35 (not in EN) |

28 | 42 (new 5a) | 39 |

29 | 56 (new 1a) | 51 (paragraph deleted) |

30 | 64 (1) (c) | 59 (1) (c) |

31 | 67 (2) | 62 (2) |

32 | 94 (new 4a) | 88 (4) |

33 | 101 (4) (c) | 95 (4) |

34/35 | 114 (1) | 112 (1) |

36 | 115 (2) | 111 (2) |

37 | 125 | 109 (1) |

38 | 141 | Article deleted |

39 | 152 (1) (b) | 144 (1) (b) |

40 | 153 (2) (new f a) | 145(2) |

41 | 152 (3) (new f a) | 144 (3) |

42 | 155 (1) (c) | 146 (1) (c) |

43 | 157 (2) (b) | 148 (1) (b) |

44 | 158 (2) | 149 (2) (phrase deleted) |

45 | 160 (3) | 151 (3) |

46 | 172 (1), sub-par 2 | 162 (1) (a) |

47 | 178 (1) (b) | 168 (1) (b) |

48 | 187 (2), sub-par 2 | 177 (1) |

49 | 190 (1) | 180 (1) |

50 | 190 (2), sub-par 2 (new 2a) | 180 (3) |

51 | 190 (new 3a) | 180 |

52 | 193 | Article deleted |

53 | 194 (a) | 183 (1) |

54 | 195 (new 1a) | Article deleted |

55 | 196 (new 2a) | 184 (4) |

56 | 198 | 186 |

Anness 2

DIKJARAZZJONI KONĠUNTA MILL-KUNSILL U MILL-KUMMISSJONI DWAR L-EVALWAZZJONI TAL-FUNZJONAMENT TAS-SISTEMA TA’ RILAXX ĊENTRALIZZAT

Il-Kunsill u l-Kummissjoni jaqblu li wara li jgħaddu tliet snin mid-dħul fis-seħħ tal-Kodiċi Doganali Mmodernizzat, il-Kummissjoni għandha tevalwa l-funzjonament tas-sistema ta' rilaxx ċentralizzat.

Abbażi tal-kontribuzzjonijiet ta’ l-Istati Membri, is-servizzi tal-Kummissjoni ser iressqu rapport lill-Kunsill u lill-Parlament Ewropew u l-Kummissjoni ser, jekk ikun xieraq, tagħmel il-proposti neċessarji għal tibdil fil-leġiżlazzjoni.

[1] Dawn il-kummenti jirreferu għall-Artikoli kif innumerati mill-ġdid fi-pożizzjoni komuni; in-numru li kellhom qabel, fil-proposta tal-Kummissjoni, jidher fil-parentisi.

[2] ĠU L 200, 22.07.2006, p.11